stanford-oval/wikipedia huggingface dataset:
Kolmas makedonialaissota
Aiheesta muualla

Kuvia tai muita tiedostoja aiheesta Kolmas makedonialaissota Wikimedia Commonsissa
Appianoksen Rooman historia 9. Kolmas makedonialaissota (Arkistoitu – Internet Archive) (englanniksi)
Kuvia Aemilius Paulluksen monumentista Delfoissa Romanarmy.Com (englanniksi)
| --- | --- |
Auktoriteettitunnisteet: Kansalliset :  Tšekki 
Filippos V
Kuningas Perseus muinaisessa kolikossa.
Kartta Makedonian valtakunnasta.
Yksityiskohta Gnaeus Domitius Ahenobarbuksen alttarista 100-luvulta eaa. Kuvassa näkyy kaksi raskasaseista legioonalaista 200- ja 100-luvulle eaa. tyypillisessä varustuksessa. Miesten varusteina on Montefortino-tyypin kypärä, rengashaarniska ja soikea kilpi (scutum).
Thessalian kartta.
Rooman tasavalta 100-luvulla eaa.
Thessalia sodan aikana.
Illyrian kartta.
Antigoneian ja Fanoten sijainti Epeiroksessa.
Armeijoiden liikkeet ennen Pydnan taistelua.
Pydnan taistelu.
Lucius Aemilius Lepidus Paulluksen lyöttämä kolikko vuodelta 62/55 eaa. Vasemmalla roomalainen sovun jumalatar Concordia diadeemi päässään. Reunoilla kiertää teksti: PAVLLVS LEPIDVS CONCORDIA. Oikealla Lucius Aemilius Paullus ja kuningas Perseus yhdessä kahden poikansa kanssa. Paullus seisoo oikealla. Alhaalla teksti PAVLLVS ja ylhäällä TER, joka viittaa luultavasti Paulluksen kolmeen voittoon Hispaniassa (190 eaa.), Liguriassa (181 eaa.) ja Pydnassa (168 eaa.).
Mango (hedelmä)

Kokonainen ja halkaistu mango.
Mango on mangopuun (Mangifera indica) hedelmä.
Ominaisuudet

Mango on rakenteeltaan luumarja. Se on tavallisesti muodoltaan pitkänpyöreä tai munuaismainen, 5–10 senttimetriä pitkä ja 3–4,5 cm leveä. Joillakin viljelyslajikkeilla voi kuitenkin olla tätä huomattavasti suuremmat, jopa 25 senttimetriä pitkät hedelmät.
Mangon kuori on sileän vahapintainen ja nahkamainen. Sen väri vaihtelee vihreästä keltaiseen ja punaiseen. Kuoressa on usein monenvärisiä läiskiä. Hedelmämalto on kypsänä pehmeää tai kuituista ja väriltään keltaista tai oranssia. Luumarjan sisällä on suuri soikea tai munuaismainen endokarppi eli ”kivi”. Kovan endokarpin sisällä on yksi siemen.
Lajikkeet

Luonnonvaraisesta mangosta on jalostettu satoja hedelmätuotantoon tarkoitettuja viljelylajikkeita, jotka eroavat toisistaan esimerkiksi hedelmän koon, muodon, kypsymisajankohdan ja hedelmämallon rakenteen perusteella. Jalostettujen mangojen hedelmät ovat yleensä huomattavasti suurempia kuin villien.
Ravintosisältö

Mango sisältää runsaasti kuitua. Siinä on myös A- ja C-vitamiinia. Sadassa grammassa mangoa on C-vitamiinia 29 milligrammaa ja 53 kilokaloria.
Tuotanto

Maailman mangontuotanto painottuu Aasiaan, jossa tuotetaan noin 77 prosenttia mangoista. Vuonna 2012 maailman kymmenen suurinta mangontuottajaa olivat:
| Maa | Tuotanto tonneina |
| --- | --- |
 Intia: 15 250 000
 Kiina:   4 400 000
 Kenia:   2 782 000
 Thaimaa:   2 650 000
 Indonesia:   2 376 000
 Pakistan:   1 950 000
 Meksiko:   1 761 000
 Brasilia:   1 176 000
 Bangladesh:      945 000
 Nigeria:      860 000
Korjuu ja säilytys

Mangot kypsyvät tavallisesti 4–5 kuukauden kuluttua kukinnasta, joka tapahtuu tavallisimmin kuivan kauden aikana joulu-helmikuussa. Jalostetut mangolajikkeet saattavat tuottaa hedelmää hyvinkin vaihteleviin aikoihin tai kaksikin kertaa vuodessa. Useimmat mangot kuitenkin tuottavat runsaasti hedelmiä vain joka toinen vuosi.
Mangot poimitaan usein raakoina pilaantumisen ja lintujen aiheuttamien vahinkojen välttämiseksi. Hedelmä kypsyy vielä poimimisen jälkeenkin, mutta raakana poimitut hedelmät usein käsitellään kypsymistä edistävällä eteenillä ennen myyntiä.
Mangot säilyvät viileässä lajikkeesta riippuen 2–7 viikkoa. Kylmässä säilytetyt mangot saattavat paleltua ja pilaantua. Hedelmään kohdistuvat iskut saavat sen pilaantumaan herkästi.
Käyttö

Mango voidaan kypsänä syödä sellaisenaan tai valmistaa monin tavoin. Myös raakoja mangoja käytetään vihanneksena ja säilykkeiden tai chutneyn raaka-aineena.
Historia

Mangoa on viljelty ja jalostettu varsinkin Intiassa tuhansia vuosia. Buddhalaisten munkkien uskotaan levittäneen kasvia varsinkin 400–300-luvuilla eaa. myös Kaakkois- ja Itä-Aasiaan. Itäiseen Afrikkaan mango on tuotu jo ennen vuotta 1000, ja 1500-luvulla se levisi portugalilaisten merenkulkijoiden mukana läntiseen Afrikkaan ja Brasiliaan. Myöhemmin 1700–1800 luvuilla mangon viljely levisi Brasiliasta edelleen muualle trooppiseen Amerikkaan.
Kulttuurissa

Mangolla on huomattava kulttuurillinen merkitys osissa Aasiaa. Hedelmiä käytetään useissa kulttuurillisissa ja uskonnollisissa seremonioissa. Muinaisintialainen runoilija Kālidāsa ylisti mangoa. Nykyisin mango on Intian kansallishedelmä.
Aiheesta muualla

Wikimedia Commonsissa on kuvia tai muita tiedostoja aiheesta .
Mangon ravintosisältö (kuivattu) (Arkistoitu – Internet Archive) Fineli
Mango[vanhentunut linkki] Kotimaiset kasvikset ry
Eri mangolajikkeita.
Chutneyssa on usein mangoa.
Kaius

| Kaius |
| --- | --- |
Nimipäivä:   
– suomenkielinen:  16. helmikuuta
– ruotsinkielinen:  –
– ortodoksinen:  –
Muunnelmia:  Kai, Kaj
Vastineita eri kielissä:  Caius
Nimen alkuperä:  roomalainen Gaius
Infobox OKNimi-testi OK: 
Kaius on miehen etunimi. Nimi on muunnos jo vanhalla ajalla yleisestä nimestä Gaius, joka esiintyy myös muodossa Caius ja jonka alkuperä on epävarma.  Se on mahdollisesti johdettu latinan verbistä gaudeare (riemuita), mutta sitä on arveltu myös alkuperältään etruskilaiseksi.  Nimen lyhentymiä ovat Kai ja Kaj
Suomessa nimi Kaius on helmikuuhun 2024 mennessä annettu vajaalle 800 henkilölle, joista suurin osa on syntynyt vuoden 1990 jälkeen. Muodossa Caius nimi on noin 170 henkilöllä. Helsingin yliopiston almanakkatoimisto päätti vuonna 2023, että vuodesta 2025 lähtien Kaiuksen nimipäivä on 16. helmikuuta, joka jo ennestään on ollut Kain nimipäivä. Muodossa Cajus nimi esiintyi suomalaisessa almanakassa jo vuonna 1738, silloin 10. maaliskuuta, joka oli erään Vähän-Aasian Fryygiassa noin vuonna 170 teloitetun marttyyrin muistopäivä.
Tunnettuja Kaiuksia ja Caiuksia

Pyhä Caius (k. 296), paavi 283–296
Kaius Hedenström (1943–2006), suomalainen valokuvaaja ja toimittaja
Caius Kajanti (1915–2012), suomalainen tietokirjailija, toimittaja, kääntäjä ja kustantaja
Kaius Niemi (s. 1974), Helsingin Sanomien ent. päätoimittaja
Kaius Peltonen (s. 1987), suomalainen lentopalloilija
Kaius Tihtonen (1934–2004), suomalainen laulaja, säveltäjä ja sanoittaja
Kaius Tuori (s. 1974), suomalainen oikeustieteilijä ja aatehistorian professori
Caius Welcker (1885–1939), alankomaalainen jalkapalloilija ja olympiamitalisti
Vladimir Farkas

Vladimir Farkas (aikaisemmin Vladimir Lőwy, 12. elokuuta 1925 Košice, Tšekkoslovakia – syyskuu 2002 Budapest, Unkari) oli sosialismin aikana Unkarin poliittisen valtionpoliisin (suojelupoliisin) everstiluutnantti ja myöhemmin suojelupoliisin poliisitiedotustoimiston varajohtaja.
Elämäkerta

Farkas syntyi vuonna 1925 Tšekkoslovakian Košicessa juutalaisperheeseen. Hänen isänsä oli Mihály Farkas (aik. Lőwy). Vladimir Farkas nimettiin Vladimir Leninin mukaan. Ensimmäisen maailmansodan jälkeen Košicen kaupunki oli liitetty Tšekkoslovakiaan. Uudessa Tšekkoslovakiassa perhettä inhottiin juutalaisuutensa ja unkarilaisuutensa takia. Farkasin äiti pakeni Ranskaan, jossa hän liittyi Ranskan kommunistipuolueeseen, kun taas Farkas pakeni isänsä kanssa Neuvostoliittoon.
Farkas muutti Budapestiin vuonna 1945 ja otti sukunimekseen Farkas. Vuonna 1946 perustettiin Unkarin salainen poliisi (ÁVO, myöhemmin ÁVH), jossa hän työskenteli ensin kapteenina, sitten majurina ja lopuksi everstiluutnanttina.
Farkas oli osallisena ihmisten kidutuksiin ja murhaamisiin ÁVH:n päämajassa. Josif Stalinin kuoleman jälkeen Farkas pidätettiin, ja hän oli vankilassa vuoteen 1960 asti.
Star Trek: Ensimmäinen yhteys

| Star Trek – ensimmäinen yhteys> Star Trek: First Contact |
| --- | --- |

Ohjaaja:  Jonathan Frakes
Käsikirjoittaja:  Rick Berman   Ronald D. Moore   Brannon Braga
Tuottaja:  Rick Berman
Säveltäjä:  Jerry Goldsmith
Kuvaaja:  Matthew F. Leonetti
Leikkaaja:  John W. Wheeler
Pääosat:  Patrick Stewart   Brent Spiner   Jonathan Frakes
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  UIP-Dunafilm Netflix Fandango at Home
Ensi-ilta:  22. marraskuuta 1996
Kesto:  111 min
Alkuperäiskieli:  englanti
Edeltäjä:  Star Trek – sukupolvet
Seuraaja:  Star Trek – kapina
Aiheesta muualla
IMDb 
Elonet
AllMovie
Infobox OKNimi-testi OK: 
Star Trek – ensimmäinen yhteys (engl. Star Trek: First Contact) on suosittuihin Star Trek -televisiosarjoihin perustuva kahdeksas elokuva, joka valmistui vuonna 1996. Se oli toinen Star Trek: The Next Generationin näyttelijöiden esittämä elokuva. Elokuvan ohjasi Jonathan Frakes ja musiikista vastasi Jerry Goldsmith.
Näyttelijät

| 0 | 1 | 2 |
| --- | --- | --- |
|  Patrick Stewart  | … |  Kapteeni Jean-Luc Picard   |
|  Brent Spiner  | … |  Komentaja Data   |
|  Jonathan Frakes  | … |  Kapteeni William T. Riker   |
|  LeVar Burton  | … |  Komentaja Geordi La Forge   |
|  Michael Dorn  | … |  Kapteeniluutnantti Worf   |
|  Gates McFadden  | … |  Tri. Beverly Crusher   |
|  Marina Sirtis  | … |  Deanna Troi   |
|  Alfre Woodard  | … |  Lily Sloane   |
|  James Cromwell  | … |  Tri. Zefram Cochrane   |
|  Alice Krige  | … |  Borgien kuningatar    |
|  Neal McDonough  | … |  Luutnantti Sean Hawk   |
|   Michael Horton  | … |  Luutnantti Daniels   |
Aiheesta muualla

Star Trek – ensimmäinen yhteys Memory Alphan sivuilla
Parodia Star Trek – ensimmäinen yhteys -elokuvasta
USA:n ilmavoimien tähtimerkki
IRIS Makran

| IRIS Makran |
| --- | --- |
 IRIS Makran

Aluksen vaiheet
Rakentaja:  Iranin laivasto
Palveluskäyttöön:  13. tammikuuta 2021
Tekniset tiedot
Uppouma:  121 000 t
Pituus:  228 m
Aseistus
Aseistus:  meritojuntaohjuksia ilmatorjuntatykkejä helikoptereja hyökkäysveneitä
IRISlähde? Makran (runkonumero 441) on Iranin laivaston tammikuussa 2021 käyttöön ottama kelluva tukikohta, joka on rakennettu öljytankkerista.
Suunnittelu

Mahdollisesti alus oli aiemmin öljytankkeri Persian Gulf. Se laskettiin vesille tiettävästi loppuvuodesta 2020 ja koeajot alkoivat luultavasti joulukuussa. Se otettiin palvelukseen 13. tammikuuta 2021.
Alus on Iranin laivaston suurin. Iranin median mukaan sen uppouma on 121 000 tonnia ja pituus on 228 metriä. Kannella on suuri konttien päälle rakennettu laskeutumisalusta. Tiettävästi sille mahtuu kerrallaan seitsemän kevyttä ja raskasta helikopteria. Aluksella on myös nosturi, jolla alukselta voidaan nostaa vesille pieniä hyökkäysveneitä. Satelliittikuvissa veneitä on nähty aluksella ainakin seitsemän.
Aluksen omasuojana on kuusi 20 mm ja 23 mm ilmatorjuntatykkiä, sekä 12,7 mm raskaat konekiväärit sen molemmin puolin. Aluksella saattaa olla myös meritorjuntaohjuksia. Aluksen ominaisuuksia on verrattu Yhdysvaltain laivaston Expeditionary Sea Base -aluksiin (ESB) ja käyttötarkoitus on mahdollisesti saman kaltainen. Se saattaa toimia esimerkiksi sukellusveneiden torjunnassa tai miinojen raivauksessa, mutta tarkkaa käyttötarkoitusta ei tunneta.
Palvelus

Makran lähti 28. huhtikuuta merelle. Yhdysvaltojen mukaan sen mahdollinen kohde oli Venezuela Etelä-Amerikassa. Alusta saattoi fregatti IRINS Sahand. Ne kiersivät Afrikan itärannikkoa pitkin Atlantille, josta ne eivät lopulta kääntynetkään kohti Etelä-Amerikkaa, vaan pohjoiseen kohti Eurooppaa. Yhdysvaltojen mukaan Venezuela oli lopulta luopunut ajatuksesta alusten vastaanottamisesta Yhdysvaltojen painostuksen takia. Heinäkuun jälkipuoliskolla 2021 alukset saapuivat Itämerelle ja osallistuivat 25. heinäkuuta  Venäjän laivaston 325-vuotisjuhlien laivastoparaatiin Pietarissa.
Helikoptereja laivan kannen laskeutumisalustalla.
Diana (nimi)

| Diana |
| --- | --- |
Nimipäivä:   
– suomenkielinen:  –
– ruotsinkielinen:  16. lokakuuta
– ortodoksinen:  –
Muunnelmia:  –
Vastineita eri kielissä:  Diane
Nimen alkuperä:  latinalainen, ’taivaallinen’ tai ’jumalainen’; roomalainen jumalatar Diana
Infobox OKNimi-testi OK: 
Diana on latinalaisperäinen naisen etunimi. Nimi johtuu toden­näköisesti ’taivaallista’ tai ’jumalallista’ tarkoittavasta indo­eurooppalaisesta sanasta. Antiikin aikana Diana oli roomalaisten kuun, metsän ja metsästyksen jumalatar, joka usein samastettiin kreikkalaiseen Artemiin.
Henkilönnimenä Diana on ollut säännöllisessä käytössä renessanssiajasta lähtien. Myöhemmin se on yleistynyt osittain kirjallisuuden vaikutuksesta, mihin on vaikuttanut muun muassa Walter Scottin romaanissa Rob Boy esiintyvä Diana Vermon.
Suomessa nimi Diana on 1900-luvun alusta vuoden 2019 loppuun mennessä annettu 2 363 naiselle sekä muutamalle miehelle. Dianan nimipäivä on suomenruotsalaisen kalenterin mukaan 16. lokakuuta.
Kuvitteellisia Dianoja

Diana, seikkailija ja vakoilija Gustavo Serenan mykkäelokuvassa Diana l’affascinatrice
Diana Barry, Anna Shirleyn ystävä L. M. Montgomeryn Anna-kirjasarjassa
Diana Fowley, hahmo televisiosarjassa Salaiset kansiot
Diana Juva, Iltalypsyn kulttuuritoimittaja
Aiheesta muualla

Kuvia tai muita tiedostoja aiheesta Diana (nimi) Wikimedia Commonsissa
Jasu

| Jasu |
| --- | --- |
Nimipäivä:   
– suomenkielinen:  25. heinäkuuta
– ruotsinkielinen:  –
– ortodoksinen:  –
Muunnelmia:  Jaska
Vastineita eri kielissä:  Jack, Jakob, James
Nimen alkuperä:  Jaakko
Infobox OKNimi-testi OK: 
Jasu on suomalainen miehen etunimi. Se on muunnos Jaakko-nimestä.
Digi- ja väestötietoviraston tietojen mukaan elokuuhun 2023 mennessä Jasu-nimen on saanut noin 600 miestä, joista valtaosa on syntynyt vuoden 1980 jälkeen. Vuodesta 2025 lähtien Jasun nimipäivä on 25. heinäkuuta, joka jo ennestään on Jaakon nimipäivä.
Tunnettuja Jasu-nimisiä

Jasu Mäntylä, muusikko Taivalkunta Beat -yhtyeessä
Tunnettuja Jasu-nimisiä > Kuvitteellisia

Jasu Taavitsainen, Sami Saikkosen näyttelemä hahmo televisiosarjassa Salatut elämät
Tenavat-sarjakuvassa Piparminttu-Pipsa kutsuu Jaska Jokusta Jasuksi
Litiumalumiinihydridi

| Litiumalumiinihydridi |
| --- | --- |


Tunnisteet
CAS-numero:  16853-85-3
PubChem CID:  28112
Ominaisuudet
Molekyylikaava:  LiAlH4
Moolimassa:  37,953 g/mol
Ulkomuoto:  Valkoisia kiteitä
Sulamispiste:  150 °C 190 °C (hajoaa)
Tiheys:  0,917 g/cm3
Liukoisuus veteen:  Hajoaa Li[AlH4] + 4 H2O → LiOH + Al(OH)3 + 4 H2
   
Litiumalumiinihydridi (LiAlH4) on litiumin, alumiinin ja vedyn muodostama ioniyhdiste. Litiumalumiinihydridi on voimakas pelkistin ja sitä käytetäänkin orgaanisten yhdisteiden pelkistämiseen. Lisäksi yhdistettä voidaan käyttää orgaanisten yhdisteiden kuivaamiseen.
Ominaisuudet

Huoneenlämpötilassa litiumalumiinihydridi on ulkomuodoltaan valkoisia kiteitä. Aine liukenee eettereihin kuten dietyylieetteriin (~40 g/100 g, 25 °C) ja tetrahydrofuraaniin (13 g/100 g, 25 °C). Se on hygroskooppistə ja hajoaa hitaasti kosteassa ilmassa tai korkeissa lämpötiloissa. Veden kanssa litiumalumiinihydridi reagoi hyvin voimakkaasti muodostaen litiumhydroksidia, alumiinihydroksidia ja vetykaasua.
Myös aineen reaktiot alkoholien ja karboksyylihappojen kanssa ovat eksotermisia ja voimakkaita. Selluloosaa sisältävät materiaalit voivat itsesyttyä joutuessaan kosketuksiin litiumalumiinihydridin kanssa.
Valmistus

Litiumalumiinihydridiä voidaan valmistaa litiumhydridin ja alumiinikloridin reaktiolla. Lisäksi sivutuotteena syntyy litiumkloridia.
Toinen tapa valmistaa ainetta on natriumalumiinihydridin metateesi. Natriumista, alumiinista ja vedystä valmistetaan natriumalumiinihydridiä korkeassa lämpötilassa ja paineessa. Natriumalumiinihydridi reagoi litiumkloridin kanssa eetteriliuoksessa muodostaen litiumalumiinihydridiä ja natriumkloridia.
Käyttö pelkistimenä

Litiumalumiinihydridi on voimakkaampi pelkistin kuin niin ikään usein pelkistimenä käytetty natriumborohydridi. Litiumalumiinihydridi pystyy pelkistämään alkoholeiksi muun muassa aldehydit, ketonit, karboksyylihapot, esterit, happoanhydridit ja asyylikloridit. Ainetta voidaan käyttää myös typpeä sisältävien yhdisteiden pelkistämiseen. Tällöin amidit, nitriilit ja alifaattiset nitroyhdisteet pelkistyvät amiineiksi. Sen sijaan aromaattisista nitroyhdisteistä syntyy atsoyhdisteitä.
Toisinaan alumiinikloridia käytetään lieventämään litiumalumiinihydridin pelkistystehoa. Tämä on tarpeen muun muassa silloin, kun pelkistettävässä yhdisteessä on liittyneenä jokin halogeeniatomi. Esimerkiksi metyyli-3-bromipropanaatin pelkistys litiumalumiinihydridillä johtaa propanoliin, kun taas käytettäessä alumiinikloridia litiumalumiinihydridin lisäksi tuotteena syntyy 3-bromipropanolia.
156 Xanthippe

| 156 Xanthippe> Löytäminen |
| --- | --- |
Löytäjät:  J. Palisa
Löytöaika:  22. marraskuuta 1875
Kiertoradan ominaisuudet
Keskietäisyys Auringosta:  2,73 AU
Pienin etäisyys Auringosta:  2,11 AU
Suurin etäisyys Auringosta:  3,34 AU
Eksentrisyys:  0,226
Kiertoaika Auringon ympäri:  1646 päivää 4,51 vuotta
Inklinaatio:  9,77°
Fyysiset ominaisuudet
Läpimitta:  121 km
Pyörähdysaika:  22,37 h
Absoluuttinen kirkkaus:  8,64
Albedo:  0,042
Asteroidiluokka:  C
156 Xanthippe on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä antiikin kreikkalaisen filosofin Sokrateen vaimon, Ksanthippen mukaan. Koska Xanthippen läpimitta on noin 121 kilometriä, se on melko suuri kappale päävyöhykkeellä. Se on tumma C-tyypin asteroidi, jonka pinnalla vuorokauden pituus on noin 22,37 tuntia.
Katherine Mayfair

| Katherine Mayfair |
| --- | --- |
 Dana Delany esittää Katherine Mayfairia
Luoja(t):  Marc Cherry
Näyttelijä(t):  Dana Delany
Ensi- esiintyminen:  Täydellisten naisten jaksossa 4.01 Now You Know
Henkilötiedot
Koko nimi:  Katherine Mayfair Katherine Davis(entinen nimi)
Ammatti:  pitopalvelun työntekijä
Sukupuoli:  nainen
Ikä:  syntynyt 1962
Asuinpaikka:  4356 Wisteria Lane, Fairview, Eagle State, USA
Suhteet
Puoliso(t):  Adam Mayfair (ex-mies)  Wayne Davis (ex-mies, kuollut)
Lapset:  Dylan Davis (tytär, kuollut)  Dylan Mayfair (adoptiotytär)
Lastenlapset:  Dylanin tytär
Tädit ja sedät:  Lillian Simms (täti, kuollut)
Serkut:  Ed Simms (serkku)
Muut sukulaiset:  Bradley (vävy)
Tutut:  Bree Hodge (ystävä) Susan Mayer (ystävä) Lynette Scavo (ystävä) Gabrielle Solis (ystävä) Edie Britt (ystävä, kuollut)  Peter Hickey (yhdenyönjuttu)  Tim Bremmer (ex-rakastaja)  Mike Delfino (ex-sulhanen)
Infobox OKVirheellinen NIMI-arvo: 
Katherine Mayfair (aikaisemmin Davis) on fiktiivinen hahmo ABC:n televisiosarjassa Täydelliset naiset. Hahmoa esittää Dana Delany.
Yleistä

Katherine Mayfair on ylpeä itsestään ollessaan täydellinen vaimo ja äiti. Hänet tunnetaan erinomaisena kokkina, jonka vuoksi hänen ja Bree Hodgen välille syntyi aluksi riitoja myöhemmin heistä kuitenkin tuli hyviä ystäviä. Katherine on persoonallisuudeltaan hyvin sarkastinen, mutta osaa olla myös erittäin vakava. Hän on myös hyvin salaileva, mutta alkaa rentoutua salaisuuden paljastuttua neljännen kauden lopussa. Katherine ystävystyy muiden Wisteria Lanella asuvien naisten kanssa neljännen ja viidennen kauden välissä.
Taustaa > Nuoruus

Katherine syntyi vuonna 1962 ja hänet tunnettiin nimellä Katherine Davis muuttaessaan pois Wisteria Lanelta kaksitoista vuotta ennen sarjan neljättä kautta. Neljännellä kaudella paljastetaan, että Katherinen ex-mies Wayne Davis hakkasi häntä useasti ja jätti tämän usein palon valtaan. Neljännen kauden lopussa paljastuu että Mary Alice Young oli vahtinut Dylania jolloin Dylanin isä oli tuonut tytölle nuken. Vihoissaan Katherine otti nuken nukkuvalta tyttäreltään ja laittoi sen suuren kaapin päälle Dylanin makuuhuoneeseen. Myöhemmin Wayne palaa ja pari alkaa tapella. Lopulta Katherine lyö Waynea kynttilänjalalla päähän.
Jonkun aikaa myöhemmin Katherine herää Lillianin huutoon, joka kuuluu Dylanin huoneesta. Saapuessaan huoneeseen Katherine saa selville tyttärensä musertuneen kuoliaaksi kaapin alle yritettyään saada nukkensa. Šokissa Katherine ja Lillian-täti tajuavat Waynen voivan pidättää heidät murhasta, joten he hautaavat Dylanin metsään talonsa taakse. Seuraavana päivänä Mary Alice ja Susan Mayer koputtavat Katherinen oveen, vain saadakseen selville tämän olevan muuttamassa pois ilman selityksiä. Lähdettyään Wisteria Lanelta Katherine vierailee romanialaisessa orpokodissa ja löytää nuoren tytön, joka muistuttaa Dylania. Katherine adoptoi tytön ja muuttaa tämän nimen Dylaniksi peittääkseen onnettomuuden.
Taustaa > Kausi 5

Viisi vuotta neljännen kauden tapahtumien jälkeen Katherine ei enää asu Adamin kanssa. Muut kotiäidit ovat hyväksyneet Katherinen joukkoonsa, erityisesti Bree joka näkee Katherine kuin siskonaan. Jakson "Mirror, Mirror" takaumassa paljastuu, että Bree oli alkanut juoda uudelleen, mutta Katherine auttoi häntä toipumaan. Katherine on nykyään Breen työkumppani ja parin välillä on kateutta Breen ollessa heidän yhteisen bisneksen tähti, tämän julkaistua kokkikirjan käyttämällä myös Katherinen reseptejä. Katherine tekee firman eteen paljon töitä vaikka tunteekin itsensä petetyksi. Bree päättää omistaa kirjansa Katherinelle, mutta tämä ei tunne sen olevan tarpeeksi. Katherine kostaa Breelle, nolaamalla tämän TV-lähetyksen kuvauksissa. Breen palkattua Orsonin Katherine tuntee itsensä tarpeettomaksi ja kertoo Breelle haluavansa lopettaa ja muuttaa Dylanin luokse Baltimoreen. Bree kuitenkin saa Katherinen muuttamaan mielensä ja parittaa tämän Orsonin ystävän kanssa.
Myöhemmin Katherine alkaa seurustella Mike Delfinon kanssa. Ensin pari haluaa pitää suhteensa salaisuutensa, mutta lopulta he paljastavat suhteensa. Mike on kuitenkin yhä rakastunut Susaniin ja on surullinen saatuaan tietää tämän olevan menossa naimisiin Jacksonin kanssa. Katherine on kuitenkin innoissaan, koska siten Susan ei enää olisi hänelle uhka. Mike päättää kosia Katherinea ja Katherine tietenkin suostuu. Katherine saa selville Susanin menevän Jacksonin kanssa naimisiin vain jotta tämä saisi oleskeluluvan Yhdysvaltoihin, muttei kerro asiasta Mikelle. Katherine Miken ollessa lentokentällä lähdössä Las Vegasiin Mike saa selville Susanin ja M.J.:n olevan vaarassa. Daven murhasuunnitelman mennessä pieleen Mike ja Susan suutelevat. Kauden viimeisessä jaksossa näytetään Miken olevan menossa vielä tuntemattoman naisen kanssa naimisiin.
R3hab

| Fadil El Ghoul |
| --- | --- |
 Rehab vuonna 2024.
Henkilötiedot
Syntynyt: 2. huhtikuuta 1986 (ikä 38)
Ammatti:  DJ, äänitetuottaja, remixaaja
Muusikko
Taiteilijanimi:  R3hab
Aktiivisena:  2008–
Tyylilajit:  electro house, progressiivinen house
Levy-yhtiöt:  Spinnin' Records, Wall Recordings, Protocol Recordings
Aiheesta muualla
Kotisivut
  [ Muokkaa Wikidatassa ] [ ohje ]  
R3hab (oikealta nimeltään Fadil El Ghoul, s. 2. huhtikuuta 1986 Den Bosch, Alankomaat) hollantilainen DJ ja tuottaja. Hänen musiikkiaan kuvaillaan ”Dutch house” -nimellä, vaikka hänen tyylinsä ja soundinsa on yleensä tummempaa psytrance-vaikutteista musiikkia. Vuonna 2012 hän voitti WMC:n parhaan läpimurtoartistin palkinnon.
Ghoulilla on marokkolaisia ja algerialaisia sukujuuria.